Sony Merancang Sebuah Lagi Filem Spin-Off Spider-Man Yang Melibatkan Karakter Silk
Pihak Sony dilaporkan merancang untuk menghasilkan sebuah lagi filem spin off Spider-Man. Jika sebelum ini karakter Venom diangkat ke layar perak, filem terbaru ini nanti akan melibatkan salah satu karakter dalam dunia komik Marvel. Karakter yang dimaksukan adalah Silk Menurut laman web TheWrap, bekas ketua Sony Pictures, Amy Pascal, akan menjadi penerbit filem tersebut. Ini merupakan filem superhero kelima yang dirancang pihak Sony selepas Silver and Black, Morbius, the Living Vampire dam Nightwatch. Silk pertama kali diperkenalkan dalam komik The Amazing Spider-Man #4 pada tahun 2014 dan karakter tersebut dicipta oleh Dan Slott dan Humberto Ramos, Seperti Spider-Man / Peter Parker, Silk atau nama sebenarnya Cindy Moon mendapat abiliti luar biasa selepas digigit oleh Labah-labah beradioaktif. Labah – labah tersebut adalah serangga yang sama menggigit Peter Parker. Walaubagaimanapun, Silk tidak menonjolkan dirinya sebagai superhero seperti mana Peter Parker. Dia sebaliknya bersembunyi dalam tempoh yang agak lama didalam sebuah bunker yang dibina oleh mentornya, Ezekiel Sims. Selepas meninggalkan tempat persembunyiannya, Silk telah menyertai Spider-Man dan beberapa karakter ‘Spider’ yang lain untuk menumpaskan penjahat Morlun – musuh ketat kepada Spider-Man.